ระเบียบการท่าเรือแห่งประเทศไทยว่าด้วยการใช้ท่าเรือบริการ และความสะดวกต่าง ๆพ.ศ. ๒๕๔๔ โดยที่เป็นการสมควรแก้ไขปรับปรุงระเบียบเกี่ยวกับวิธีการชำระเงินหรือขอคืนเงินค่าภาระการใช้ท่าเรือ บริการ และความสะดวกต่าง ๆ ให้มีความเหมาะสมอาศัยอำนาจตามความในมาตรา๙ (๓) และมาตรา ๒๙ (๑) แห่งพระราชบัญญัติการท่าเรือแห่งประเทศไทย พ.ศ. ๒๔๙๔คณะกรรมการ การท่าเรือแห่งประเทศไทยจึงให้วางระเบียบขึ้นไว้ ดังต่อไปนี้ข้อ ๑ระเบียบนี้เรียกว่า "ระเบียบการท่าเรือแห่งประเทศไทย ว่าด้วยการใช้ท่าเรือ บริการ และความสะดวกต่าง ๆ พ.ศ. ๒๕๔๔"ข้อ ๒[๑]ให้ใช้ระเบียบนี้ เมื่อพ้นกำหนด ๓๐ วัน นับแต่วันประกาศเป็นต้นไปข้อ ๓ให้ยกเลิก ระเบียบการท่าเรือแห่งประเทศไทย ว่าด้วยวิธีการชำระเงินหรือขอคืนเงินค่าภาระการใช้ท่าเรือบริการ และความสะดวกต่าง ๆ พ.ศ. ๒๕๓๙ระเบียบ หรือคำสั่ง หรือประกาศอื่นใดที่เหมือน หรือขัด หรือแย้งกับระเบียบนี้ให้ใช้ระเบียบนี้แทนข้อ ๔การปรับปรุงค่าเช่าเครื่องมือ อุปกรณ์ และค่าธรรมเนียมอื่น ๆ ที่มิได้อยู่ในโครงสร้างอัตราค่าภาระซึ่งมีอัตราขั้นสูงและขั้นต่ำที่คณะรัฐมนตรีกำหนดให้เป็นไปตามอัตราที่การท่าเรือแห่งประเทศไทยกำหนดการส่งข้อมูลหรือเอกสารการใช้ท่าเรือ บริการและความสะดวกต่าง ๆข้อ ๕เรือขาเข้า เจ้าของเรือหรือตัวแทนเจ้าของเรือ หรือเจ้าของตู้สินค้าหรือตัวแทนเจ้าของตู้สินค้าต้องจัดส่งข้อมูลบัญชีตู้สินค้าขาเข้า (Inward Container List) และข้อมูลบัญชีสินค้าขาเข้าสำหรับเรือ(Inward Cargo manifest) เป็นเอกสารหรือข้อมูลอิเล็กทรอนิกส์ (Electronic)ตามรูปแบบ หลักเกณฑ์ และเงื่อนไขที่การท่าเรือแห่งประเทศไทยกำหนดข้อ ๖เรือขาออก เจ้าของเรือหรือตัวแทนเจ้าของเรือ ต้องจัดส่งข้อมูลบัญชีตู้สินค้าบรรทุกลงเรือ(Container Loading List) และบัญชีตู้สินค้าขาออก (Outward Container List) ตามรูปแบบหลักเกณฑ์ และเงื่อนไขที่การท่าเรือแห่งประเทศไทยกำหนดการชำระเงินค่าภาระการใช้ท่าเรือ หรือค่าบริการข้อ ๗ส่วนราชการที่ใช้บริการของการท่าเรือแห่งประเทศไทย หากมีความประสงค์ขอใช้บริการก่อนแล้วชำระเงินภายหลังให้ยื่นหนังสือขออนุมัติผ่อนผันการขอใช้บริการดังกล่าวจากการท่าเรือแห่งประเทศไทยเป็นคราวๆ ไป ตามหลักเกณฑ์ และเงื่อนไขที่การท่าเรือแห่งประเทศไทยกำหนดข้อ ๘รัฐวิสาหกิจ หรือหน่วยงานของรัฐ หรือผู้ใช้บริการทั่วไป ที่ใช้ท่าเรือบริการและความสะดวกต่าง ๆ ต้องชำระค่าภาระหรือค่าบริการด้วยประเภทเงินสด หากไม่ประสงค์จะชำระค่าภาระหรือค่าบริการด้วยประเภทเงินสดให้ยื่นหนังสือขออนุมัติใช้บริการประเภทบัญชีเงินเชื่อ ตามหลักเกณฑ์และเงื่อนไขที่การท่าเรือแห่งประเทศไทยกำหนดข้อ ๙รัฐวิสาหกิจ หรือหน่วยงานของรัฐ หรือผู้ใช้บริการทั่วไป ที่มิได้เปิดบริการประเภทบัญชีเงินเชื่อกับการท่าเรือแห่งประเทศไทยหากประสงค์จะขอใช้บริการแต่ไม่สามารถชำระเงินหรือคิดคำนวณค่าภาระ หรือค่าบริการ ที่ถูกต้องได้ทันให้วางหลักประกันประเภทเงินสดเป็นประกันการใช้บริการเฉพาะครั้งตามหลักเกณฑ์และเงื่อนไขที่การท่าเรือแห่งประเทศไทยกำหนดการยกเลิกการให้บริการประเภทบัญชีเงินเชื่อข้อ ๑๐การท่าเรือแห่งประเทศไทย สงวนสิทธิในการยกเลิกหรืองดการให้บริการประเภทบัญชีเงินเชื่อเมื่อผู้ใช้บริการไม่ปฏิบัติตามหลักเกณฑ์ และเงื่อนไขที่การท่าเรือแห่งประเทศไทยกำหนดการขอแก้ไขใบแจ้งหนี้และการขอคืนเงินที่ชำระไว้เกินข้อ ๑๑ ผู้ใช้บริการที่ตรวจพบว่าจำนวนค่าภาระหรือค่าบริการ ตามใบแจ้งหนี้ที่ได้รับไม่ถูกต้อง หรือได้ชำระค่าภาระ หรือค่าบริการไว้เกินกว่าที่ใช้บริการจริงให้ขอแก้ไขใบแจ้งหนี้หรือขอคืนเงินที่ชำระไว้เกิน แล้วแต่กรณี ตามหลักเกณฑ์ และเงื่อนไขที่การท่าเรือแห่งประเทศไทยกำหนดข้อ ๑๒ผู้ใช้บริการที่ไม่ปฏิบัติตามระเบียบนี้ การท่าเรือแห่งประเทศไทยจะคิดค่าเบี้ยปรับตามหลักเกณฑ์และเงื่อนไขที่การท่าเรือแห่งประเทศไทยกำหนดค่าเบี้ยปรับอันเกิดจากการชำระหนี้เกินกำหนดเวลาของใบแจ้งหนี้ค่าภาระหรือค่าบริการ ที่ได้จัดทำขึ้นก่อนระเบียบนี้มีผลบังคับใช้ให้ดำเนินการตามระเบียบการท่าเรือแห่งประเทศไทย ว่าด้วยวิธีการชำระเงินหรือขอคืนเงินค่าภาระการใช้ท่าเรือบริการ และความสะดวกต่าง ๆ พ.ศ. ๒๕๓๙ข้อ ๑๓ให้ผู้อำนวยการ การท่าเรือแห่งประเทศไทย รักษาการให้เป็นไปตามระเบียบนี้และให้มีอำนาจกำหนดอัตรา หลักเกณฑ์ เงื่อนไขการให้บริการและวางระเบียบปฏิบัติให้เป็นไปตามระเบียบนี้แล้วรายงานให้คณะกรรมการ การท่าเรือแห่งประเทศไทยทราบประกาศ ณ วันที่ ๒๘ ธันวาคม พ.ศ. ๒๕๔๔วิชัยสังข์ประไพประธานกรรมการธิดาวรรณ / แก้ไข๒๘พฤศจิกายน ๒๕๔๕A+B(C)ปิยะธิดา/ปรับปรุง๙พฤศจิกายน ๒๕๖๐[๑] ราชกิจจานุเบกษาเล่ม ๑๑๙/ตอนพิเศษ ๖๓ ง/หน้า ๓๒/๑๐ กรกฎาคม ๒๕๔๕